Kvalifikácia na Majstrovstvá Európy v basketbale žien 2005 bola kvalifikácia pre účasť na Majstrovstvách Európy 2005 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 32 európskych štátov, ktoré súťažili o 7 miest na záverečný turnaj v štyroch skupinách 1. fázy A divízie, za ktorou nasledovali 3 skupiny dodatkovej kvalifikácie a play-off. Nováčikom kvalifikácie bola Malta. Kvalifikácia prebiehala od 8. septembra 2004 do 30. augusta 2005. Víťazi skupín B divízie postúpili do A divízie kvalifikácie na ME 2007.